آمریکا‌نین پرزیدنتی دونالد ترامپ‌ین کورکنی و دانیشمانی جرد کوشنر، آمریکانین اوزون مدت‌دیر گؤزلنیلن یاخین شرق باریش پلانینی رمضاندان سونرا آچیقلایاجاغینی بیلدیریب.
کوشنر، نیویورک‌دا تایم ژورنا‌لی‌نین کئچیردیگی "تایم 100" تدبیرینده آپاریلان موصاحیبه‌ده، آمریکا-ایسرائیل موناسیبت‌لری، جمال قاشیقچی جینایتی و روسیا سوروشدورماسینا دایر بیانات‌لار وئردی.
یاخین شرق باریش پلانی‌نین نورمالدا 2019 اوّلینده تقدیم اولوناجاغینی آنجاق ایسرائیلده ارکن سئچیم قراری آلینماسی‌نین آردین‌دان بونون تاخیره سالیندیغینی بیل‌دیرن کوشنر، رمضان آیی‌نین قورتارماسین‌دان سونرا (ژوئن‌ین اوّلینده قورتولور) پلانین آچیقلانماسی‌نین پلانلاشدیردیغینی دئییب.
راپور حاقیندا اطراف‌لی معلومات‌لاری پایلاشماق‌دان قاچان کوشنر، پلاندا فیلیسطین و ایسرائیل آراسیندا ایکی دولت‌لی بیر حلّین دستکلنیب دستکلمیه‌جگینه دایر ده آچیقلاما ائتمه‌ییب.
آمریکا کشفیاتی‌نین سعودی ژورنالیست جمال قاشیقچی جینایتی‌نین امرینی سعودی عربیستانی‌نین ولیعهد شاهزاده محمد بن سلمانین وئردیگی نتیجه‌سینه نایل اولدوغونا دایر خبرلرین خاطیرلادیلماسی اوزرینه کوشنر،
ایستیخبارات تاپینتی‌لارینا دایر بیر یورومدا اولمایاجاغام." دئدی.
قتل‌دن سونراکی پروسه حاقیندا محمد بن سلمانا هر هانسی بیر توصیه اولوب اولمادیغینا دایر سوالا کوشنر،
اونا مومکون قدر شفاف اولماسینی توصیه ائتدیم. اولان‌لارین حسابی‌نین وئریله‌جگینه امین اولماغیمیز لازیم ایدی. قاشیقچی حادثه‌نی قطعیتله بیر فاجیعه‌دی، قطعیتله قورخونجدو." دئیه دانیشدی.
آمریکادا تخمینن 2 ایل داوام ائدن روسیا سوروشدورماسینا دایر ده بیانات‌لار وئرن کوشنر،
اؤزل صلاحیت‌لی ساوجیسی رابرت مولرین سوروشدورماسی، آمریکا دموکراسیسینه روسیانین سئچیم‌لره موداخیله‌سین‌دن داها چوخ ضرر وئردی." قیمتلندیرمه‌سینده اولوب.
روسیا آراشدیرماسی‌نین آمریکانین دقتینی بؤیوک میقداردا پایلانان بیر فاکتور اولدوغونو بیل‌دیرن کوشنر،
روسیانین آمریکا سئچیم‌لرینه موداخیله‌سی برباد بیر شئی." فیکرینی پایلاشدی.
آمریکا پرزیدنتی ترامپ دا موصاحیبه‌نین ویدئوسونو رسمی توئیتر حسابین‌دان پایلاشاراق،
جرددن گوزل بیر موصاحیبه. اؤلکه‌میز اوچون خیدمت ائدن فوق ا‌لعاده ذکا‌لی اینسان‌لارین اولماسی چوخ گؤزل‌دیر." آچیقلاماسینی ائدیب.
